มาร์เกอริตแห่งฝรั่งเศส สมเด็จพระราชินีแห่งฮังการี

มาร์เกอริต (, ; ค.ศ. 1158 – 18 กันยายน ค.ศ. 1197) เป็นยุวราชินีแห่งอังกฤษจากการเป็นพระมเหสีของเฮนรียุวกษัตริย์ พระโอรสของพระเจ้าเฮนรีที่ 2 แห่งอังกฤษกับพระราชินีอาลีเยนอร์แห่งอากีแตน มาร์เกอริตเสด็จพระราชสมภพราวปี ค.ศ. 1157 เป็นพระธิดาของพระเจ้าหลุยส์ที่ 7 แห่งฝรั่งเศสกับพระราชินีกอนส์ตันซาแห่งกัสติยา

 ยุวราชินีแห่งอังกฤษ 
มาร์เกอริตเป็นพระธิดาคนโตของพระเจ้าหลุยส์ที่ 7 แห่งฝรั่งเศสกับพระราชินีกอนส์ตันซาแห่งกัสติยา มีพระเชษฐภคินีต่างมารดาคือมารีกับอาลิกซ์ ซึ่งเป็นพระเชษฐภคินีต่างบิดาของสวามีในอนาคตของพระองค์ด้วย (ทั้งคู่เป็นพระธิดาที่เกิดจากอาลีเยนอร์แห่งอากีแตน พระมเหสีคนแรกของพระเจ้าหลุยส์ที่ 7 พระบิดาของมาร์เกอริต ต่อมาอาลีเยนอร์แต่งงานกับพระเจ้าเฮนรีที่ 2 แห่งอังกฤษ และมีพระโอรสด้วยกันคือเฮนรียุวกษัตริย์ พระสวามีในอนาคตของมาร์เกอริต)

ปี ค.ศ. 1158 ที่โบสถ์คอลเลจิเอตแซ็ง-ปีแยร์ในเนิฟ-มาร์เช ทรงหมั้นหมายกับเฮนรี พระโอรสของพระเจ้าเฮนรีที่ 2 แห่งอังกฤษกับพระราชินีอาลีเยนอร์แห่งอากีแตนElizabeth Hallam, "Henry (1155-1183)", Oxford Dictionary of National Biography , Oxford University Press, online edition, May 2006 เฮนรีน้อยเป็นรัชทายาทของพระเจ้าเฮนรีที่ 2 กษัตริย์แห่งอังกฤษ, ดยุคแห่งนอร์ม็องดี และเคานต์แห่งอ็องฌูและเมน 

หลังได้รับการผ่อนผันจากสมเด็จพระสันตะปาปาอเล็กซานเดอร์ที่ 3 การแต่งงานของเด็กน้อยทั้งสองก็ได้รับการประกอบพิธีในวันที่ 2 พฤศจิกายน ค.ศ. 1160 ที่เนอบวร์กChristopher Harper-Bill Nicholas Vincent, Henry II: new interpretations , Boydell Press, 2007, p.  194. โดยเฮนรีมีพระชนมายุ 5 พรรษา ขณะที่มาร์เกอริตมีพระชนมายุ 3 พรรษาและมีสินเดิมติดตัวคือเวอแซ็งGilbert of Mons, Gislebertus, Laura Napran; Chronicle of Hainaut; Boydell Press, 2005Elizabeth M. Hallam, Judith Everard; Capetian France, 987-1328; Pearson Education, 2001 อาณาเขตสำคัญที่กำลังเป็นข้อพิพาทระหว่างอังกฤษกับฝรั่งเศส

มาร์เกอริตทรงกลายเป็นยุวราชินีในปี ค.ศ. 1170 โดยในตอนแรกพระองค์ไม่ได้รับการทำพิธีราชาภิเษกพร้อมกับเฮนรี พระสวามีที่ได้รับการสวมมงกุฎเป็นผู้ปกครองร่วมเมื่อวันที่ 14 กรกฎาคม ค.ศ. 1170 ที่แคนเทอร์บรี เรื่องนี้ทำให้พระบิดาของพระองค์โกรธมาก ในพิธีราชาภิเษกครั้งที่สองในวันที่ 27 สิงหาคม ค.ศ. 1172 ที่อาสนวิหารวินเชสเตอร์ มาร์เกอริตจึงได้รับการสวมมงกุฎพร้อมกับพระพระสวามีW. L. Warren, Henry II, (Univ. of California Press, 1973), 111 ตามข้อเรียกร้องของพระเจ้าหลุยส์ที่ 7 มาร์เกอริตตั้งครรภ์ในปี ค.ศ. 1176 และให้กำเนิดวิลเลียม พระโอรสธิดาคนเดียวของทั้งคู่ที่คลอดก่อนกำหนดเมื่อวันที่ 19 มิถุนายน ค.ศ. 1177 และสิ้นพระชนม์ในอีกสามวันต่อมา พระองค์ไม่มีพระโอรสธิดาคนอื่นอีก

ข้อมูลของพระองค์ในช่วงที่ทรงเป็นยุวราชินีมีไม่มาก พระองค์ไม่ได้มีอิทธิพลมากมาย ทรงปรากฏตัวในปี ค.ศ. 1182 จากการถูกกล่าวหาว่ามีความสัมพันธ์ชู้สาวกับวิลเลียมมาร์แชล เอิร์ลที่ 1 แห่งเพมโบรก เฮนรียุวกษัตริย์อาจเป็นผู้ปล่อยข่าวลือนี้เนื่องจากพระองค์ต้องการให้การแต่งงานถูกประกาศให้เป็นโมฆะเพราะมาร์เกอริตยังไม่มีทายาทให้พระองค์ ในช่วงสงครามกลางเมืองอังกฤษพระองค์ถูกส่งกลับฝรั่งเศสเพื่อความปลอดภัย เฮนรียุวกษัตริย์สิ้นพระชนม์ในปี ค.ศ. 1183 ระหว่างทำการสู้รบ ปฏิกิริยาของพระองค์ต่อการสิ้นพระชนม์ของพระสวามีไม่ได้ถูกบันทึกไว้ มาร์เกอริตได้รับการดูแลเป็นอย่างดีในช่วงที่เป็นม่าย พระองค์ตกเป็นที่สนใจของพระเจ้าเบ-ลอที่ 3 กษัตริย์แห่งฮังการี

 พระราชินีแห่งฮังการี 
พระองค์กลายเป็นพระมเหสีคนที่สองของพระเจ้าเบ-ลอที่ 3 แห่งฮังการีในปี ค.ศ. 1186Local Tradition or European Patterns? The grave of Gertrude in the Pilis Cistercian Abbey, Jozsef Laszlovszky, Medieval East Central Europe in a Comparative Perspective, ed. Gerhard Jaritz, Katalin Szende, (Routledge, 2016), 84. แต่ไม่มีพระโอรสธิดาให้กษัตริย์เพิ่ม พระองค์อาจเป็นหมันเนื่องจากภาวะแทรกซ้อนในการให้กำเนิดพระโอรสธิดาคนแรก ทรงกลายเป็นม่ายอีกครั้งเมื่อพระสวามีคนที่สองสิ้นพระชนม์ในปี ค.ศ. 1196 พระองค์ออกจาริกแสวงบุญไปดินแดนศักดิ์สิทธิ์ในปี ค.ศ. 1197 และสิ้นพระชนม์หลังไปถึงที่นั้นได้แปดวันThe Chronicle of Ernoul records the arrival of "une reine en Hongrie...veve sans hoir" at Tyre [in 1197] and her death eight days later, specifying that she was the sister of the mother of Henri Comte de Champagne King of Jerusalem and had been "feme...le jouene roi d'Englietere…et suer…le roi Phelippe de France". Louis de Mas Latrie (ed.) (1871) Chronique d'Ernoul et de Bernard le Trésorier (Paris) (“Ernoul”) 26, p. 302. ร่างของพระองค์ถูกฝังที่อาสนวิหารไทร์ ซึ่งปัจจุบันอยู๋ในประเทศเลบานอน

 อ้างอิง 
 Margaret of France – Junior Queen of England: History of Royal Women

หมวดหมู่:เจ้าหญิงฝรั่งเศส
หมวดหมู่:ดัชเชสแห่งนอร์มังดี
หมวดหมู่:ราชวงศ์กาแป